**Marina Ivanovna Tsvetaeva** (en ruso: *Мари́на Ива́новна Цвета́ева*), nada en Moscova o 14 de setembroxul./ 26 de setembro de 1892greg. e finada en Elabuga o 31 de agosto de 1941, foi unha poeta rusa e soviética. A súa obra está considerada entre as maiores da literatura rusa do século XX. Viviu e escribiu sobre a revolución rusa de 1917 e a fame negra que a seguiu en Moscova. Nun intento de salvar a súa filla da inanición, levouna a un orfanato estatal en 1919, onde faleceu de fame. Tsvetaeva abandonou Rusia en 1922 e viviu na pobreza coa súa familia en París, Berlín e Praga antes de volver a Moscova en 1939. O seu marido Sergei Efron e a súa filla Ariadna Èfron (Alya) foron arrestados acusados de espionaxe en 1941 e o seu marido foi executado. Tsvetaeva cometeu suicidio en 1941.

Como poeta lírica, a súa paixón e atrevida experimentación lingüística márcana como cronista da súa época e das profundidades da condición humana.

Traxectoria
-----------

Tsvetaeva naceu en 1892, filla do fundador do Museo Pushkin de Moscova, Ivan Tsvetaev. De familia acomodada e aínda moi nova, publicou con grande éxito *Vecherny Albom* ("Álbum da tarde"). Continuou a traballar en literatura e coñeceu e tratou os grandes escritores. Colocouse á altura de Pasternak, Akhmatova e Mandelstam. Tsvetaeva, ao padecer a reprobación oficial, non puido atopar vivenda nin traballo. Era tan pobre que a súa filla Irina houbo de ir a un orfanato, onde, debidos ás condicións famélicas, morreu. 

Despois da revolución rusa, tivo que exiliarse en Berlín, Praga (1922) e posteriormente en Francia (1925) co seu marido Sergei Efron, antes oficial branco en activo, que se desenganou pouco a pouco coa actitude dos emigrados. Viviu catorce anos en Francia, a desgusto e deprimida. Tivo dúas fillas, Irina e Ariadna, e un fillo, Georgii. 

Finalmente, en 1939, regresou á Unión Soviética co seu fillo Georgii para reunirse co seu marido, que regresara a Rusia coa súa filla Ariadna en 1937, como responsable da contraespionaxe soviética. Tsvetaeva escribiu ao xefe do NKVD, Beria, pedindo información e defendendo o seu marido, tras unha desgraciada misión oficial. En 1941, Efron e Ariadna foron arrestados, e o home foi fusilado o 16 de outubro de 1941. Ariadna tivo que autoacusarse como era habitual, mais tras permanecer oito anos no gulag, foi arrestada novamente en 1949 e enviada ao desterro no raion de Turukhans. Só foi rehabilitada en 1955. 

Cando comezou a Gran Guerra Patria, coa ocupación nazi, Tsvetaeva foi evacuada a Elabuga, Tartarstán, onde finalmente se suicidou en 1941. 

A pesar de todas estas desgrazas (e da conciencia escrita delas) deixou obras moi vivas, de impresionante calor, intransixente e cheas de valentía, onde está a lembranza de toda unha serie de escritores e artistas da súa época, así como o retrato das súas propias obsesións, cunha lingua entrecortada e agudísima. A súa correspondencia cruzada con Paternak e Rilke (publicadas a partir de 1979) dá a medida da súa personalidade, a súa forza especial e a atracción de todo tipo que ela exerceu.

A súa obra salvouse da destrución e do esquecemento grazas á súa filla Ariadna Efron. Na Unión Soviética permaneceu case inédita ata despois da segunda guerra mundial, cando comezou a darse a coñecer a través da literatura en follas clandestinas (samizdat).

> 
> 
> Nabokov rectificou os seus prexuízos sobre a difícil Tsvetaeva ("lela soamente causa estupor e dor de cabeza"), mais negouse a encabezar a súa rehabilitación, que non chegou de todo ata hai uns días, cando se publicou en Rusia a súa obra completa.
> Enrique Vila-Matas
>

Tributo
-------

O 8 de outubro de 2015, Google Doodle conmemorou o 123 aniversario do seu nacemento.

Notas
-----

1. ↑  "Tsvetaeva, Marina Ivanovna" *Who's Who in the Twentieth Century*. Oxford University Press, 1999.
2. ↑  *La librería de los escritores*, La central / Sexto piso, 2007
3. ↑  Tsvetaeva,*Confesiones. Vivir en el fuego*, pp. 538-543
4. ↑  *Cartas del verano de 1926*, Minúscula, 2012, intr.
5. ↑  Vila-Matas: 'Galaxia Tsvietáyeva'
6. ↑  "Marina Ivanovna Tsvetaeva’s 123rd Birthday". Google.com. 8 de outubro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Marina Tsvetaeva Modificar a ligazón no Wikidata*** |

### Bibliografía

* Karlinsky, Simon: *Marina Tsvietáieva: la mujer, su mundo y su poesía*. Trad. de Francisco Segovia. 336 páxs. Grijalbo Mondadori, Madrid, 1991. ISBN 84-397-1759-8.

### Ligazóns externas

* Marina Tsvetaeva en Amediavoz, su vida y sus poemas
* La galaxia Tsvietáieva por Enrique Vila-Matas
* Poetas con historia y poetas sin historia
* Biografía e textos *(en ruso)*
* Biografía e textos *(en ruso)*
* Marina Tsvetaeva *(en ruso)*
* Museo de Marina Tsvetaeva en Moscova

* Portal:Muller
* Portal:Rusia

|  |  |
| --- | --- |
| Control de autoridades | 
* Wd: Q188526
* WorldCat
* VIAF: 27072381
* BIBSYS: 90054874
* BLBNB: 000448897
* BNE: XX1141719
* BNF: 11927207x
* BRE: 4673507
* CANTIC: a19424735
* CiNii: DA00921963
* DeutscheBio: 118638580
* Discogs: 1026630
* EBID: ID
* Europeana: ID
* FAST: 44585
* FemBio: 29597
* GEC: 0021162
* GND: 118638580
* ICCU: CFIV001085
* IMDb: nm0875514
* ISNI: 0000 0003 6863 9145
* KulturNav: ID
* LCCN: n79122488
* LibraryThing: tsvetaevamarina
* MusicBrainz: ID
* NDL: 00621538
* NKC: jn19992000142
* NLA: 36254774
* NLG: 64012
* NTA: 126090327
* OL: OL74510A
* PTBNP: 138272
* RSL: 000084132
* SELIBR: 47504
* SNAC: w62z4bxv
* SUDOC: 027170845
* Treccani: marina-ivanovna-cvetaeva

 |